Երկրորդը փոքր-ինչ ազատագրված փուլն է, որտեղ նա օգտագործում է գուաշ, ինչի միջոցով դրսեւորում է էքսպրեսիոնիստական ռեալիզմի տարրեր դիմանկարներում: Ոճական տեսակետից առավել հասուն մի շրջան թեւակոխում է 1957-ի սկզբներից մինչեւ 1960-ի կեսերը, որի ընթացքում վրձնում է «Տեղացին՝ երկրի զավակը», «Եգիպտացին», «Աշխատավորը» եւ այլ կտավներ: Առաջին փուլի սրճագույնին եւ կապույտին միանում կամ փոխարինում են կարմիրն ու դեղնականաչը: